
PATVIRTINTA
Šiaulių miesto savivaldybės tarybos
2024 m. balandžio  d. sprendimu Nr. T- 



 SKYRIUS


. Šiaulių kultūros centro nuostatai (toliau – Nuostatai) reglamentuoja Šiaulių kultūros centro (toliau – Kultūros centras) pavadinimą, teisinę formą, buveinę, Kultūros centro savininką, Kultūros centro savininko teises ir pareigas įgyvendinančiąją instituciją ir jos kompetenciją, Kultūros centro veiklos laikotarpį, funkcijas ir veiklos tikslus, Kultūros centro direktoriaus kompetenciją, jo priėmimo į pareigas ir atleidimo iš jų tvarką, šaltinį, kuriame skelbiami vieši Kultūros centro pranešimai, Kultūros centro turtą, lėšų šaltinius ir naudojimo tvarką, finansinę veiklos kontrolę, Kultūros centro reorganizavimo, pertvarkymo, likvidavimo ir Nuostatų keitimo tvarką.
. Kultūros centro pavadinimas – Šiaulių kultūros centras. Kultūros centras įregistruotas Juridinių asmenų registre, kodas 302296711.
. Kultūros centro teisinė forma – biudžetinė įstaiga.
. Kultūros centro savininkas (toliau – Savininkas) – Šiaulių miesto savivaldybė (toliau – Savivaldybė), kodas 111109429, adresas: Vasario 16-osios g. 62, LT-76295 Šiauliai.
. Įstaigos savininko teises ir pareigas įgyvendinančios institucijos: Kultūros centro savininko teises ir pareigas įgyvendina Savivaldybės meras (toliau – meras), išskyrus tas Kultūros centro savininko teises ir pareigas, kurios yra priskirtos išimtinei ir paprastajai Šiaulių miesto savivaldybės tarybos (toliau – Savivaldybės taryba) kompetencijai, jeigu paprastosios Savivaldybės tarybos kompetencijos įgyvendinimo savivaldybės taryba nėra perdavusi merui. 
. Kultūros centras – ribotos civilinės atsakomybės viešasis juridinis asmuo, išlaikomas iš Savivaldybės biudžeto asignavimų ir teikiantis viešąsias kultūros paslaugas, jis stiprina nacionalinį, regiono ir (ar) vietos bendruomenės kultūrinį savitumą, puoselėja etninę kultūrą, vykdo menines, kultūrinės edukacijos, neformaliojo švietimo veiklas ugdydamas ir tenkindamas bendruomenės kultūrinius poreikius, organizuoja ir vykdo mėgėjų ir profesionaliojo meno veiklas ir jų sklaidą, pristato kultūrines tradicijas šalyje ir užsienyje.
. Pagal savo prievoles Kultūros centras atsako tik savo lėšomis. Išieškojimas pagal Kultūros centro prievoles vykdomas Lietuvos Respublikos civilinio proceso kodekse nustatyta tvarka.
. Kultūros centras savo veikloje vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos biudžetinių įstaigų įstatymu ir Lietuvos Respublikos kultūros centrų įstatymu, Lietuvos Respublikos Vyriausybės nutarimais, Lietuvos Respublikos kultūros ministro įsakymais, Savivaldybės tarybos sprendimais, Nuostatais ir kitais teisės aktais. 
. Kultūros centro veikla yra neterminuota.
. Kultūros centro finansiniai metai sutampa su kalendoriniais metais.
. Kultūros centras yra paramos gavėjas, veikiantis įstatymų nustatyta tvarka.
. Kultūros centro vieši pranešimai skelbiami Kultūros centro interneto svetainėje www.siauliukc.lt.
. Kultūros centro buveinė: Aušros al. 31, LT-76300 Šiauliai. 
. Kultūros centras turi 1 struktūrinį padalinį (filialą), kuris nėra juridinis asmuo, – Rėkyvos kultūros namus, kurių buveinė: Energetikų g. 7, LT-79238 Šiauliai. 

. Kultūros centro veiklos pobūdis – daugiasritis kultūros centras. 
. Kultūros centro veiklos sritys – kultūra, menas, neformalusis ugdymas.
. Kultūros centro veikla pagal teisės aktais patvirtintą Ekonominės veiklos rūšių klasifikatorių:
. kita leidyba (58.19);
. kino filmų rodymas (59.14);
. viešųjų ryšių ir komunikacijos veikla (70.21);
. reklama (73.1);
. nuosavo arba nuomojamo nekilnojamojo turto nuoma ir eksploatavimas (68.20);
. muzikos instrumentų, teatro dekoracijų ir kostiumų nuoma (77.29.30);
. kitas mokymas (85.5);
. kultūrinis švietimas (85.52);
. kitas, niekur nepriskirtas, švietimas (85.59);
. posėdžių ir verslo renginių organizavimas (82.30);
. kūrybinė, meninė ir pramogų organizavimo veikla (90.0);
. scenos pastatymų veikla (90.01);
. scenos pastatymams būdingų paslaugų veikla (90.02);
. meninė kūryba (90.03);
. meno įrenginių eksploatavimo veikla (90.04);
. pramogų ir poilsio organizavimo veikla (93.2);	
. kita pramogų ir laisvalaikio organizavimo veikla (93.29);
. profesinių narystės organizacijų veikla (94.12);
. garso įrašymas ir muzikos įrašų leidyba (59.20);
. sausumos transportui būdingų paslaugų veikla (52.21);
. kita, niekur kitur nepriskirta, profesinė, mokslinė ir techninė veikla (74.90);
. suvenyrų, meno dirbinių ir religinių reikmenų specializuota mažmeninė prekyba (47.78.10);
. mažmeninė prekyba ne parduotuvėse, kioskuose ar prekyvietėse (47.9);
. kita specializuota mažmeninė prekyba (47.78.90).

. Kultūros centro veiklos tikslai: kultūrinės, meninės, šviečiamosios (edukacinės) ir informacinės veiklos plėtojimas, neformaliojo ugdymo, meninių programų kūrimas, pramoginių programų vystymas, etninės kultūros, mėgėjų meno puoselėjimas, kultūros ir meno projektų inicijavimas, rengimas ir įgyvendinimas, profesionaliojo meno sklaida, kultūrinių bendruomenės poreikių ugdymas ir tenkinimas, kūrybinės saviraiškos užtikrinimas.
. Kultūros centras, įgyvendindamas šiuos tikslus, atlieka tokias funkcijas:
. bendradarbiaudamas su Lietuvos ir užsienio institucijomis, valstybės, savivaldybių įstaigomis, nevyriausybinėmis organizacijomis, kuria ir teikia įvairias kultūros paslaugas, užtikrina jų prieinamumą visuomenei; 
. įgyvendina priemones, skirtas nacionalinių, regiono ir vietos etninės kultūros ir nematerialaus kultūros paveldo vertybių išsaugojimui, stiprinimui ir sklaidai;
. įgyvendina priemones, skirtas dainų švenčių tradicijų tęstinumui ir plėtrai užtikrinti, dalyvauja dainų šventėse; 
. formuoja mėgėjų meno kolektyvus, įgyvendina mėgėjų meno kolektyvų plėtrą, teikia priemones ir (ar) išteklius, reikalingus jų kultūrinei veiklai vykdyti;
. organizuoja kultūros renginius, rengia ir įgyvendina kultūrinės edukacijos ir neformaliojo švietimo veiklas;
. įgyvendina iniciatyvas, skirtas Lietuvos tapatybės ir tradicijų išsaugojimui, istorinės atminties aktualizavimui užtikrinti, stiprinančias vietos ir regiono kultūrinį savitumą, skatinančias pilietiškai aktyvios bendruomenės ugdymą; 
. organizuoja ir (ar) vykdo profesionalaus meno veiklas ir jų sklaidą, dalyvauja įgyvendinant regioninius, nacionalinius ar tarptautinius kultūros plėtros projektus ir programas;
. įgyvendina veiklas, skirtas vietos bendruomenės įsitraukimui į socialines iniciatyvas meninėmis ir kūrybinės saviraiškos formomis skatinti;
. vykdo veiklas, skatinančias įvairių kultūrų pažinimą, kultūros paslaugų prieinamumą socialinės atskirties grupėms ir šių grupių įtraukimą į kultūros plėtrą;
. vykdo kultūros pristatymą ir sklaidą užsienyje;
. rengia kultūros centrų darbuotojų kvalifikacijos tobulinimo programas ir užtikrina kultūros centrų darbuotojų dalyvavimą jose;
. teikia kultūros paslaugas, skatinančias kultūrinį verslumą;
. atlieka teikiamų kultūros paslaugų poreikio ir kultūros paslaugų kokybės stebėseną;
. atlieka kitas kituose įstatymuose ir kultūros centrų nuostatuose ar įstatuose nustatytas funkcijas. 

. Kultūros centras turi teisę:
. suderinęs su Kultūros centro Savininku, keisti Kultūros centro ir jo struktūrinio padalinio darbo laiką; 
. planuoti Kultūros centro veiklos strategiją; 
. pasirinkti kūrybinės veiklos kryptis, kūrybinius darbuotojus, atlikėjus, autorius ir repertuarą, atitinkantį Kultūros centro veiklos tikslus;
. įsigyti ilgalaikį ir trumpalaikį turtą, sudaryti sutartis ir prisiimti įsipareigojimus, susijusius su Kultūros centro veikla;
. plėtoti tarptautinius ryšius, keistis specialistais, kviesti įvairius atlikėjus;
. plėtoti kūrybinius ryšius su šalies ir užsienio mėgėjų meno kolektyvais, kitais kultūros centrais ir partneriais;
. leisti ir platinti mokamus ir nemokamus informacinius leidinius, kompaktines plokšteles, susijusias su Kultūros centro veikla;
. nustatyta tvarka įsigyti autorių teises į įvairaus pobūdžio meno kūrinius, užsakyti naujus kūrinius ir juos viešai atlikti ar demonstruoti;
. įstatymų ir kitų teisės aktų nustatyta tvarka informuoti visuomenę apie Kultūros centro veiklą;
. Savininko sprendimu įstatymų nustatyta tvarka jungtis į asociacijas, kurių paskirtis – įgyvendinti viešuosius interesus, jeigu toks jungimasis neprieštarauja Kultūros centro nuostatams ir veiklos tikslams. Asociacijos steigėjai ar nariai pagal įstatymus ar asociacijos steigimo dokumentus negali perleisti asociacijai Kultūros centro savininko Kultūros centrui perduoto ar Kultūros centro įgyto turto;
. teikti nemokamas ir viešąsias atlygintinas kultūros paslaugas, kurių sąrašą ir viešųjų atlygintinų paslaugų kainas (įkainius) nustato Savivaldybės taryba;
. turėti einamąsias nacionalinės ir užsienio valiutos sąskaitas Lietuvos Respublikos bankuose;
. valdyti Savininko patikėjimo teise perduotą turtą, naudotis ir disponuoti juo teisės aktų ir Savininko nustatyta tvarka;
. vadovaudamasis Lietuvos Respublikos viešųjų pirkimų įstatymu ir kitais teisės aktais, organizuoti viešuosius pirkimus su Kultūros centro veikla susijusioms prekėms, paslaugoms ir priemonėms įsigyti;
. teikti Lietuvos Respublikos ir užsienio fondams finansuotinas programas ir projektus;
. organizuoti kultūros, švietimo renginius ir kitas iniciatyvas;
. sudaryti bendradarbiavimo, patalpų nuomos, paslaugų, koncertines, autorines, intelektinių paslaugų ir kitas sutartis;
. gauti paramą įstatymų nustatyta tvarka.
. Kultūros centras, įgyvendindamas jam pavestas funkcijas, privalo:
. vykdyti Nuostatuose nurodytą veiklą ir funkcijas;
. teisės aktų nustatyta tvarka teikti Juridinių asmenų registro tvarkytojui duomenis apie šio registro objektus;
. teikti Savininkui tvirtinti teikiamų viešųjų atlygintinų paslaugų kainas (įkainius);
. lėšas, gautas už Kultūros centro teikiamas viešąsias atlygintinas paslaugas, naudoti pagal Kultūros centro patvirtintą išlaidų sąmatą;
. atsiskaityti už pateiktas prekes, atliktus darbus ir paslaugas bet kuria sutarta forma pagal įstatymų ir kitų teisės aktų reikalavimus; 
. vykdyti įsipareigojimus pagal sudarytas sutartis;
. garantuoti Kultūros centro finansinių ir statistinių ataskaitų teisingumą;
. naudoti iš savivaldybės biudžeto gaunamas lėšas tik Nuostatuose nurodytiems tikslams įgyvendinti ir pagal asignavimų valdytojų patvirtintas išlaidų sąmatas;
. sudaryti sąlygas Kultūros centro darbuotojams kelti kvalifikaciją;
. užtikrinti žiūrovų saugumą, saugias darbuotojų darbo sąlygas, priešgaisrinę ir darbo saugą Kultūros centro valdomuose objektuose bei organizuojamuose renginiuose.
. Kultūros centras gali turėti kitų įstatymuose ir kituose teisės aktuose numatytų teisių ir pareigų.

. Savininko teises ir pareigas įgyvendinančios institucijos (mero) kompetencija:
. priimti į pareigas ir atleisti iš jų Kultūros centro direktorių (toliau – direktorius), įgyvendinti kitas funkcijas, susijusias su direktoriaus darbo santykiais, Lietuvos Respublikos darbo kodekso ir kitų teisės aktų nustatyta tvarka;
. nustatyti maksimalų etatų skaičių Kultūros centre;
. spręsti kitus, kituose įstatymuose ir Kultūros centro nuostatuose jo kompetencijai priskirtus klausimus.
. Savininko teises ir pareigas įgyvendinančios institucijos (Savivaldybės tarybos) kompetencija:
. tvirtinti ir keisti Kultūros centro nuostatus;
. nustatyti Kultūros centro teikiamų atlygintinų viešųjų paslaugų kainas (įkainius);
. priimti sprendimą dėl Kultūros centro buveinės pakeitimo;
. priimti sprendimą dėl Kultūros centro filialo steigimo ir jo veiklos nutraukimo;
. skirti ir atleisti likvidatorių arba sudaryti likvidacinę komisiją ir nutraukti jos įgaliojimus;
. priimti sprendimą dėl Kultūros centro pertvarkymo, reorganizavimo ar likvidavimo.

. Direktorius yra vienasmenis Kultūros centro valdymo organas. Direktorius pareigas pradeda eiti nuo jo priėmimo į pareigas dienos.
. Kultūros centrui vadovauja direktorius, kuris į pareigas skiriamas 5 metų kadencijai viešo konkurso būdu Lietuvos Respublikos Vyriausybės nustatyta tvarka, išskyrus atvejus, kai direktorius be konkurso skiriamas antrajai kadencijai vadovaujantis Lietuvos Respublikos Kultūros centrų įstatymo 7 straipsnio 4 dalyje nurodytu atveju. Direktoriaus kvalifikacinius reikalavimus nustato Lietuvos Respublikos kultūros ministras. Direktoriaus teises ir pareigas nustato Nuostatai ir Direktoriaus pareigybės aprašymas. Direktoriaus pareiginės algos koeficientą, kintamosios dalies procentinį dydį ir skatinimo sąlygas nustato meras. Direktorius turi būti nepriekaištingos reputacijos kaip tai numatyta Lietuvos Respublikos kultūros centrų įstatymo 7 straipsnio 9 punkte.
. Direktoriaus kadencijų skaičius neribojamas. 
. Likus ne mažiau kaip 2 mėnesiams iki direktoriaus kadencijos pabaigos, meras priima sprendimą dėl konkurso šioms pareigoms eiti skelbimo, išskyrus atvejus, kai direktorius be konkurso skiriamas antrajai 5 metų kadencijai.
. Pasibaigus direktoriaus 5 metų kadencijai, mero sprendimu jis gali būti skiriamas be konkurso antrajai 5 metų kadencijai, jeigu jo vadovaujamas Kultūros centras kiekvienais jo kadencijos metais pasiekė planavimo dokumentuose tiems metams nustatytus rodiklius. Sprendimas dėl direktoriaus skyrimo be konkurso antrajai 5 metų kadencijai turi būti priimtas likus ne mažiau kaip 2 mėnesiams iki šio direktoriaus kadencijos pabaigos.
. Direktorius, kuris nebuvo skirtas be konkurso antrajai 5 metų kadencijai Lietuvos Respublikos kultūros centrų įstatymo 7 straipsnio 4 dalyje nurodytu atveju, turi teisę dalyvauti viešame konkurse šio Kultūros centro direktoriaus pareigoms eiti. Kitais atvejais konkursas Kultūros centro direktoriaus pareigoms eiti skelbiamas ne vėliau kaip per 20 darbo dienų nuo direktoriaus darbo sutarties pasibaigimo dienos. Jeigu konkursas neįvyksta, naujas konkursas turi būti paskelbtas ne vėliau kaip per 20 darbo dienų nuo neįvykusio konkurso procedūrų pabaigos. Jeigu, pasibaigus direktoriaus kadencijai, konkurso į laisvą pareigybę metu pretendentas nebuvo atrinktas, meras gali paskirti eiti šias pareigas iki kadencijos pabaigos Kultūros centro direktoriaus pareigas ėjusį ar kitą asmenį, iki konkurso būdu bus paskirtas naujas Kultūros centro direktorius, bet ne ilgesniam negu vienerių metų laikotarpiui. 
. Sprendimą dėl direktoriaus priėmimo į pareigas, jo atleidimo arba atšaukimo iš jų priima meras Lietuvos Respublikos darbo kodekso, Nuostatų ir kitų teisės aktų nustatyta tvarka. Be kitų darbo sutarties pasibaigimo pagrindų darbo sutartis su direktoriumi taip pat pasibaigia atšaukus jį iš pareigų. Direktorius gali būti atšaukiamas iš pareigų praradus pasitikėjimą. Dėl direktoriaus atšaukimo iš pareigų priimamas mero potvarkis. 
. Direktorius:
. organizuoja Kultūros centro darbą, kad būtų įgyvendinami Kultūros centro tikslai ir atliekamos nustatytos funkcijos;
. užtikrina, kad Kultūros centro veikloje būtų laikomasi įstatymų, kitų teisės aktų ir Nuostatų;
. įstatymų nustatyta tvarka priima į pareigas ir atleidžia iš jų Kultūros centro darbuotojus, dirbančius pagal darbo sutartį;
. nustato Kultūros centro organizacinę struktūrą ir pareigybių sąrašą;
. nustato Kultūros centro darbuotojų darbo apmokėjimo sistemą, tvirtina darbuotojų pareiginės algos koeficientą, kintamosios dalies dydį, priemokas ir skatinimus;
. organizuoja Kultūros centro finansinę apskaitą pagal Lietuvos Respublikos finansinės apskaitos įstatymą;
. užtikrina racionalų ir taupų lėšų ir turto naudojimą, kad Kultūros centro finansiniai įsipareigojimai neviršytų jo finansinių galimybių, veiksmingą Kultūros centro vidaus kontrolės sistemos sukūrimą, jos veikimą ir tobulinimą;
. tvirtina Kultūros centro darbo tvarkos taisykles, darbuotojų pareigybių aprašymus, struktūrinio padalinio nuostatus ir kitus Kultūros centro teisės aktus;
. nustato Kultūros centro darbo laiką, suderinęs jį su Savininku;
. vertina Kultūros centro kultūros ir meno darbuotojų, specialistų veiklą;
. garantuoja, kad pagal Lietuvos Respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingi;
. tvirtina Kultūros centro pajamų, išlaidų ir kitas sąmatas;
. teisės aktų nustatyta tvarka atstovauja Kultūros centrui teisme ar kitose valstybės ar savivaldybių institucijose, įstaigose;
. neviršydamas savo kompetencijos, leidžia įsakymus ir kitus Kultūros centro veiklą reglamentuojančius teisės aktus, privalomus visiems jo darbuotojams, ir kontroliuoja jų vykdymą;
. Kultūros centro vardu sudaro arba įgalioja kitus Kultūros centro darbuotojus sudaryti sutartis.

. Direktoriaus ir darbuotojų darbo santykius, darbo apmokėjimą ir garantijas reglamentuoja Lietuvos Respublikos darbo kodeksas, Lietuvos Respublikos darbo apmokėjimo sistema ir kiti teisės aktai.
. Direktorius, dirbantis pagal terminuotą darbo sutartį, kiekvienais metais vertinimo išvadą (metų veiklos ataskaitą) pateikia Savininko Kultūros skyriui, kuruojančiam Kultūros centrą. Jį kuruojančio skyriaus vedėjas teikia siūlymą merui dėl direktoriaus vertinimo. Sprendimą dėl direktoriaus praėjusių kalendorinių metų veiklos įvertinimo, pareiginės algos koeficiento, kintamosios dalies dydžio ar kitų skatinimo priemonių nustatymo ir skyrimo priima meras. 
. Direktoriui leidžiama dirbti kitą darbą ir už šį darbą gauti atlyginimą, jeigu tai:
. nesukelia viešųjų ir privačių interesų konflikto;
. nediskredituoja kultūros centro autoriteto.
. Sprendimą dėl leidimo direktoriui dirbti kitą darbą ir už šį darbą gauti atlyginimą priima meras. 

. Savininko perduotas ir Kultūros centro įgytas turtas nuosavybės teise priklauso Savininkui, o Kultūros centras šį turtą valdo, naudoja ir disponuoja juo teisės aktų nustatyta tvarka. 
. Kultūros centro lėšų šaltiniai:
. valstybės biudžeto ir (arba) savivaldybės biudžeto asignavimai;
. kitų valstybės ir savivaldybių pinigų fondų lėšos;
. pajamos, gautos už viešąsias atlygintinas paslaugas;
. fizinių ir juridinių asmenų parama (labdara);
. kitos teisėtai gautos lėšos.
. Visos lėšos naudojamos pagal patvirtintą sąmatą, vadovaujantis šių lėšų panaudojimą reglamentuojančių teisės aktų nuostatomis.
. Savininkas iš savivaldybės biudžeto lėšų gali Kultūros centrui skirti papildomų lėšų valstybinėms šventėms organizuoti, kitai kultūrinei veiklai vykdyti.
. Kultūros centras gali dalyvauti tarptautinėse programose, projektuose ir gauti tarptautinių fondų finansavimą.
. Kultūros centras gali gauti valstybės ir savivaldybės biudžetų asignavimų, teisės aktų nustatyta tvarka dalyvaudamas Kultūros ministerijos skelbiamuose ir kituose konkursuose atitinkamoms kultūrinės veiklos programoms, finansuojamoms iš valstybės arba savivaldybės biudžetų, vykdyti.
. Kultūros centras privalo savivaldybės biudžeto ir specialiųjų programų gaunamas lėšas naudoti tik Nuostatuose nurodytiems uždaviniams vykdyti.

 SKYRIUS


. Kultūros centro finansinė apskaita tvarkoma centralizuotai Savininko įgaliotos įstaigos.
. Kultūros centro finansinė veikla kontroliuojama teisės aktų nustatyta tvarka.
. Kultūros centro funkcijų įgyvendinimo priežiūrą atlieka Savininko teises ir pareigas įgyvendinanti institucija ar jos įgaliotos institucijos, kitos įstatymais ir kitais teisės aktais įgaliotos institucijos.

 SKYRIUS


. Pranešimai, kuriuos pagal Lietuvos Respublikos teisės aktus ar šiuos Nuostatus reikia paskelbti viešai, skelbiami Kultūros centro interneto svetainėje www.siauliukc.lt, prireikus – teisės aktų nustatyta tvarka Kultūros centro Savininko interneto svetainėje.

 SKYRIUS


. Kultūros centrą reorganizuoja, pertvarko ar likviduoja Savininko teises ir pareigas įgyvendinanti institucija – Savivaldybės taryba Lietuvos Respublikos teisės aktų nustatyta tvarka.

 SKYRIUS


. Nuostatų keitimo tvarka nesiskiria nuo nurodytosios Lietuvos Respublikos biudžetinių įstaigų įstatyme.
. Jei pasikeičia teisės aktai, reglamentuojantys Kultūros centro veiklą, ir jei aukštesnės galios teisės aktai atitinkamus klausimus reglamentuoja kitaip nei Nuostatai, taikomos tų teisės aktų nuostatos.

 SKYRIUS


. Tai, kas nereglamentuota šiuose Nuostatuose, sprendžiama taip, kaip numatyta Lietuvos Respublikos teisės aktuose.
. Už Nuostatų reikalavimų vykdymo užtikrinimą atsako Kultūros centro direktorius.


__________________________________________





